साल 1979 चीन ने अपनी वन-चाइल्ड पॉलिसी आरंभ की
साल 1982, वन-चाइल्ड पॉलिसी चीन के संविधान में शामिल
साल 2015 चीन ने वन-चाइल्ड पॉलिसी समाप्त की
जिस दिन चीन की वन-चाइल्ड पॉलिसी ख़त्म हुई, चीन की कम्युनिस्ट पार्टी ने घोषणा की
वन-चाइल्ड पॉलिसी ने देश को और ताकतवर बनाया,
लोगों को और संपन्न, तथा विश्व को और शांति-पूर्ण बनाया है।
मैंने 1985 में चीन में जन्म लिया था,
ऐसे समय में जब चीन की आबादी समस्या विश्व भर में सुर्खियों में थी।
एक बिलियन से अधिक लोग चीनी हैं।
किसी और चीज़ से अधिक, यह बड़ा आंकड़ा,
उस देश की विशाल आर्थिक समस्याओं की जड़ है।
अगली सदी के मध्य तक,
अगर चीनी परिवार में औसतन तीन बच्चे होंगे,
तो भुखमरी होगी।
पर, हर परिवार में एक संतान होने से, जीवन स्तर दोगुना हो जाएगा।
तो अब आबादी कम करने के सख़्त प्रयास हो रहे हैं,
परिवार को एक संतान तक सीमित रखने के लिए।
चीनी अधिकारी जुर्माना, आर्थिक प्रलोभन और प्रचार-प्रसार का सहारा ले रहे हैं।
ऐसे होर्डिंग पूरे देश में लग गए हैं।
उन्हें बहुत लंबा फासला तय करना है।
मेरे जन्म के छह साल पहले,
चीन ने वन-चाइल्ड पॉलिसी शुरू की।
मैं हर जगह उस नीति के अनुस्मारक देखते हुए बड़ी हुई।
वे दीवारों पर पेंट हुए थे, ताश के पत्तों पर...
कैलेंडेरों पर,
माचिसों पर,
खाने के डिब्बों, पोस्टरों पर छपे थे।
सब-के-सब चीन में जीवन की पृष्ठभूमि में घुले हुए।
मैंने कभी ज़्यादा नहीं सोचा कि इसका मेरे या किसी के लिए क्या मतलब था
जबतक मुझे यह पता नहीं चला कि मैं माँ बनने वाली हूँ।
हमारा बच्चा सात हफ्ते पहले पैदा हुआ।
मैं तैयार नहीं थी।
उसके पैदा होते ही, नर्सें उसे मुझसे दूर ले गईं।
जुदाई और उसकी सेहत की चिंता दर्दनाक थी।
बारह दिन बाद, मैं आखिरकार उसे गोदी में और घर ले जा पाई।
यह माँ के बाल हैं।
माँ बनना जैसे अपनी यादों को जन्म देना था।
मेरे शुरुआती जीवन की झलक मुझे दिखाई पड़ी।
मैंने अपने माता-पिता और उनके दिए हुए नाम को याद किया।
उन्होंने मेरे जन्म के पहले नानफू नाम चुना।
नानफू
नान का मतलब "आदमी" और फू का मतलब "स्तम्भ" है।
आदमी का स्तम्भ
उन्हें लड़के की आशा थी जो बड़ा होकर परिवार का सहारा बनेगा।
जब मैंने लड़की के रूप में जन्म लिया,
उन्होंने फिर भी मेरा नाम नानफू रखा,
इस आशा में कि मैं बड़ी होकर एक मर्द की तरह मज़बूत बनूँगी।
मुझे गाँव के सभी घर के दरवाजों पर
सरकार की टाँगी हुई तख्तियाँ याद आईं,
हर परिवार का कम्युनिस्ट पार्टी के मूल्यों के प्रतिबद्धता के चिन्ह के रूप में।
हर तख्ती सितारों से सजी थी
यह दर्शाते हुए कि उन्हें परिवार ने कितनी अच्छी तरह निभाया है,
एक संतान से अधिक न होने के लिए एक सितारे को मिलाकर।
मेरे परिवार को वह सितारा कभी नहीं मिला।
मुझे शहर में मिडल स्कूल में भेजा जाना याद आया
क्योंकि हमारे गाँव में बस एक प्राथमिक स्कूल था।
शहर के अधिकतर बच्चे वन-चाइल्ड वाले परिवारों से थे।
जब भी किसी को पता चला कि मेरा एक भाई भी था,
मुझे शर्मिंदगी होती थी,
जैसे मेरे परिवार ने दूसरा बच्चा करके कोई जुर्म किया हो।
वांग गाँव-जियांशी प्रदेश मेरा गृहनगर
वन-चाइल्ड पॉलिसी के अंतर्गत, आपके एक छोटा भाई कैसे हो सकता था?
हम गाँव में रहते हैं। गाँव में, आपके दो बच्चे हो सकते थे।
लेकिन, दोनों बच्चों में पाँच साल का अंतर ज़रूरी था।
इसलिए तुम और तुम्हारे भाई में पाँच साल का अंतर है।
इसलिए हमारे दो बच्चे हो पाए।
क्या तुम नानी को देख रहे हो?
नानी हमें माँ के जन्म की कहानी सुना रही हैं।
उस समय वन-चाइल्ड पॉलिसी बहुत सख़्त थी।
मैंने खुद कई घरों को टूटते हुए देखा...
ज़ाओडी वांग मेरी माँ
...क्योंकि परिवारों ने जबरन नसबंदी के लिए मना किया।
उनकी छत तोड़ दी गई।
उस समय, अल्ट्रासाउंड लिंग परीक्षण की अनुमति नहीं थी।
जब मैं तुम्हारे भाई को जन्म देने वाली थी,
तुम्हारी नानीमाँ ने बैठक में एक बांस की टोकरी रख दी
और कहा,
"अगर यह दूसरी लड़की हुई, तो हम उसे टोकरी में रख देंगे
और उसे सड़क में छोड़ देंगे।"
दाई ने पुकारा, "यह एक लड़का है! यह लड़का है," जैसे ही बच्चा पैदा हुआ था।
तुम्हारे नानाजी रोमांचित हो गए।
वह खुशी से चिल्लाए, "चलो पटाखे चलाते हैं और जश्न मनाते हैं!"
तुम्हारा छोटा भाई 1990 में पैदा हुआ था।
झेमी वांग मेरे नानाजी
तुम्हारे पैदा होने के बाद, वे तुम्हारी माँ की नसबंदी करने वाले थे।
तुम्हारी नानीजी ने विरोध करने की हिम्मत नहीं की।
उन्होंने लगभग उन्हें तुम्हारी माँ की नसबंदी करने की अनुमति दे दी।
लेकिन मैं इसके विरोध में खड़ा हुआ।
आखिरकार, वे सहमत हुए कि वह दूसरा बच्चा पाँच साल के बाद कर सकती है।
मैं पाँच साल सह सकता था।
किसने नसबंदी का आदेश दिया?
गाँव के अधिकारियों ने।
जान, अब चीज़ें बढ़िया हैं, हर चीज़ काफी बेहतर है!
तुम्हारे लिए अपनी माँ की तुलना में यह बहुत आसान है।
मैं अपने बेटे के जन्म से छह साल पहले अमेरिका चली गई थी।
पहली बार उसे अपने गाँव लाने में
मैंने जाना कि चीन में एक माँ-पिता होना कितना दर्दनाक था।
गाँव का किंडरगार्टन
गाँव के किंडरगार्टन जाने पर जहाँ मेरी माँ पढ़ाती थीं,
मुझे याद है कि हमारे पास वन-चाइल्ड पॉलिसी के बारे में पाठ्यपुस्तकें थीं
जब हम बच्चे थे।
हमारी ज़िंदगी बहुत बढ़िया है
मैं सोचा करती थी कि मैं वन-चाइल्ड पॉलिसी के बारे में
जानने योग्य सब कुछ जानती थी।
हमारे पास कितनी अद्भुत ज़िंदगी है
पर अब मैंने जाना कि मेरे जो विचार थे, वाकई मेरे थे
या कि वे बस सीखे गए थे।
मैंने अपने पड़ोसी से अपने गाँव के पूर्व प्रधान के पास ले चलने के लिए कहा
जो प्रभारी थे जब वन-चाइल्ड पॉलिसी शुरू हुई थी।
वह उन लोगों में से एक थे जिनके साथ मेरी माँ की नसबंदी के बारे में
मेरे नानाजी की बहस हुई थी।
यहाँ आओ और दरवाज़ा खोलो, प्लीज़।
पूर्व ग्राम प्रधान की पत्नी
मैं अध्यापिका ज़ाओदी की बेटी हूँ।
मैं सोच रही थी कि तुम्हारा चेहरा इतना परिचित क्यों लग रहा है।
अध्यापिका ज़ाओदी की बेटी अमेरिका से मिलने आई है।
क्या तुम नानफू हो?
हाँ। मैं नानफू हूँ।
मैंने लगभग तुम्हें पहचाना ही नहीं।
हाँ, मैं काफी बदल गई हूँ। पर अभी भी काफी कुछ माँ जैसी दिखती हूँ।
बहुत ज़्यादा एक जैसी। इसीलिए लंबे समय से तुम्हें घूरे जा रही थी।
क्या अमेरिका में लोग ताश खेलते हैं?
हाँ, वे खेलते हैं।
टुंडे वांग पूर्व ग्राम प्रधान, उम्र 74 साल
आप किस पद पर थे?
मैं गाँव का टीम लीडर था,
गाँव का पार्टी सेक्रेटरी और फिर गाँव का मुखिया।
वन-चाइल्ड पॉलिसी को लागू करना बहुत मुश्किल था।
यह इतना मुश्किल क्यों था?
वन-चाइल्ड पॉलिसी...
पारंपरिक तौर पर, हर कोई एक बेटा चाहता है।
जबकि वन-चाइल्ड पॉलिसी बहुत सख़्त थी,
लोगों की सोच को बदलना बहुत मुश्किल था।
साधारण लोग बस इसमें नहीं पड़ रहे थे।
आप उन्हें कैसे समझाएँगे जब वे इसमें नहीं पड़ेंगे?
हम प्रचार का इस्तेमाल करके उन्हें मनाएंगे।
हर गाँव में ओपेरा और नृत्य प्रदर्शन हैं।
मैंने ओपेरा को केवल एक बच्चा होने के लाभों को...
बढ़ावा देने के बारे में लिखा है।
ज़ियानवेन लियू परिवार नियोजन प्रचार अधिकारी
मेरा लक्ष्य लोक कलाओं का इस्तेमाल करके...
वन-चाइल्ड पॉलिसी को बढ़ावा देना था।
कुछ ही बच्चों को खुशहाल जीवन मिलता है!
लियू ज़ियानवेन जैसों ने वन-चाइल्ड पॉलिसी को बढ़ावा देने हेतु पूरे चीन में काम किया।
इससे पहले कि मैं बोल भी पाती,
मैं नीति की प्रशंसा करने वाले संदेशों से घिरी थी।
वहाँ टीवी था।
हमने वन-चाइल्ड पॉलिसी को दिल से अपनाया है।
अब हमारी ज़िंदगी इतनी बढ़िया है कि पार्टी की दूरदर्शिता को धन्यवाद!
नाट्य प्रदर्शनों में।
वन-चाइल्ड पॉलिसी वाकई बढ़िया है!
वन-चाइल्ड पॉलिसी ने हमें आशा दी है!
हमारी राष्ट्रीय नीति को पूरी तरह से लागू करें!
और यहाँ तक कि बच्चों के गाने में भी।
अगर आप दूसरा बच्चा करते हैं तो आप कानून का उल्लंघन करते हैं।
तब आपको हिरासत में लिया जाएगा
अगर आप भागने की कोशिश करते हैं तो आप जेल में होंगे।
इस बारे में दो बार सोचें
ऐसा मत कहें कि मैंने आपको चेताया नहीं
और बस हर किसी की तरह, मैं गायक-मंडली में शामिल हो गई।
प्रचार गीत गाते हुए यह मैं थी।
हम सबने एक जैसा मेकअप किया था, एक जैसे कपड़े पहने थे
और एक जैसी मानसिकता थी।
आप नीति को बढ़ावा देते समय क्या कहते थे?
मैंने कहा कि नीति
ऊपर से आई।
निचले स्तर पर हम यह करना नहीं चाहते पर कोई विकल्प नहीं था।
वही सब स्पष्टीकरण था जो मैं दे सकता था।
अन्यथा हमें उनके घरों को तोड़ना पड़ता...
या उनकी संपत्ति को लेना पड़ता।
उस समय एक अधिकारी होना वाकई मुश्किल था।
हमें आदेशों को पूरा करना होता था,
पर लोगों ने विरोध किया।
उन्होंने विरोध किया।
जब आपने एक घर को ध्वस्त होते देखा, क्या आपको लगा कि यह अमानवीय था?
यह अमानवीय हो सकता था।
पर नीति नीति है। हम क्या कर सकते थे?
जैसा मैंने कहा...
ऐसी घटनाएँ हुई जब एक विशेष गाँव में महिलाओं ने
नसबंदी करवाने से इंकार कर दिया,
और फिर...
सभी काउंटी अधिकारियों को जाना पड़ा
और सामूहिक रूप से उन्हें नसबंदी के लिए मज़बूर करना पड़ा।
यह वाकई बेकार था।
मैं उसे देखना सहन नहीं कर सका।
सच कहूँ, मैं उसमें हिस्सा नहीं ले सका।
मैं बस खड़ा रहा और देखता रहा।
हम ग्रामीण गाँव के अधिकारी थे।
हमें आदेशों का पालन करना पड़ता था।
अवज्ञा सहन नहीं की जाती है।
जब मैं जा रही थी, मैंने अपने पड़ोसी से कहा जो मेरे साथ गया
कि अगर वह मुझे कुछ महिलाओं से मिलवा सकता है जो नीति से प्रभावित हुई थीं।
क्या हम कुछ महिलाओं से मिल सकते हैं जिन्हें गर्भपात के लिए मज़बूर किया गया?
मुझे नहीं लगता कि तुम्हें जाना चाहिए। तुम वहाँ क्या फिल्माना चाहती हो?
मैं बस उनसे उनके अनुभवों के बारे में पूछना चाहती हूँ।
यह सबसे अच्छा है कि तुम मत करो। ऐसी दर्दनाक यादों को कौन याद करना चाहता है?
पर उन्हें कभी इस बारे में बात करने का मौका नहीं मिला...
मैं तुमसे कह रही हूँ, बेहतर है कि तुम उसे किसी मुसीबत में मत डालो!
मुझे पता है।
अगर तुमने उसे किसी मुसीबत में डाला, तो तुम्हारी माँ को इसका भुगतान करना होगा।
मेरे शब्दों को याद रख लो।
मुझे परवाह नहीं कि तुम्हारे अंकल एक अधिकारी हैं।
नहीं, नहीं, आप गलत समझीं...
अगर तुमने उसे मुसीबत में डालने की हिम्मत की...
मैं नहीं करूँगी।
मुसीबत मत पैदा करो...
चिंता न करें, मैं नहीं करूँगी।
वह एक ईमानदार आदमी है।
मुझे पता है।
उस रात, मैंने तय किया कि ऐसे से बात करना सबसे अच्छा था जिसे मैं जानती हूँ।
तो मैं स्थानीय दाई से मिलने गई
जिसने गाँव में सभी बच्चों को जन्म दिलवाया, जिसमें मैं खुद शामिल हूँ।
हुआरू युआन दाई, उम्र 84 साल
वह मुझसे मिलकर खुश थीं।
उन्होंने मुझे मेरी नानी की तसवीरें दिखाईं,
जो उनके साथ एक ही प्रचार बैंड में हुआ करती थीं।
मैं तुम्हारी नानी के साथ तसवीरें लिया करती थीं...
मैंने तुम्हारी माँ को यह दी।
तुम्हारी नानी भी इस तसवीर में हैं
पर मैं नहीं बता सकतीं कि वह कौन हैं।
अपने पूरे करियर में आपने कितने बच्चों को जन्म दिलवाया?
मुझे वाकई नहीं पता कि कितने...
मैंने जन्म दिलवाया...
जो मुझे पता है कि मैंने
पूरे 50,000 से 60,000 के बीच में
नसबंदी और गर्भपात करवाए हैं।
मैंने इसे अपराधबोध के कारण गिना क्योंकि मैंने गर्भपात किए...
और बच्चों को मारा।
कई का मैंने जीवित गर्भपात किया और मारा।
इसे करने में मेरे हाथ काँपते थे।
पर मेरे पास कोई विकल्प नहीं था, यह सरकार की नीति थी।
हमने निर्णय नहीं लेते। हमने केवल आदेशों का पालन किया।
गाँव के चिकित्सक
मेडिकल टीम काउंटी स्तर पर संगठित थी।
बीस सालों से, हमने नसबंदी और गर्भपात कराने के लिए यात्रा की।
नसबंदी प्रक्रिया में कितना समय लगता है?
नसबंदी में दस मिनट लगते हैं।
मेरे ऑपरेटिंग की टेबल पर, मैंने एक दिन में 20 तक किए।
उन दिनों में, महिलाओं को सरकारी अधिकारियों द्वारा अपहरित करके,
सूअर की तरह बाँधकर...
और खींचकर हम तक लाया जाता था।
मुझे सेवामुक्त हुए 27 साल हो गए हैं।
मैंने एक नियम स्थापित किया
डिलीवरी, इंडक्शन, गर्भपात, या नसबंदी और नहीं।
मैंने केवल बाँझपन वाले रोगियों का इलाज किया।
देखो!
स्त्रीरोग संबंधी रोग स्त्री बाँझपन पुरुष प्रजनन क्षमता में कमी
दीवार पर, बाँझपन विकारों की लंबी सूची थी।
इसके आगे उन्हें धन्यवाद कहने के लिए लोगों द्वारा भेजे गए झंडे थे
उन्हें बच्चे पैदा करने में मदद के लिए।
जब ये दोनों झंडे आए, मैं घर पर नहीं थी।
मेरी पोती ने इन्हें लिया।
इसे देखो... यह फूजियान राज्य से है,
उन्हें किसी ऐसे के द्वारा मेरे पास भेजा गया, जिनका मैंने इलाज किया था।
क्या यह तुम्हारे कैमरे के लिए पर्याप्त चमकीला है?
मैं सभी लाइट जला दूँगी। मैं बहुत खुश हूँ कि तुम यहाँ आई हो।
आपने बाँझपन का इलाज करने का निर्णय क्यों लिया?
मैं अपने पापों का प्रायश्चित करना चाहती हूँ,
मेरे द्वारा किए गए सभी गर्भपातों और हत्याओं के लिए।
जो बोओगे, वही काटोगे।
यह मेरे लिए प्रतिफल होगा।
मेरे ज़्यादातर सह-कार्यकर्ताओं की पहले ही मृत्यु हो चुकी है।
मैंने खुद को परोपकार के लिए समर्पित कर दिया है।
मैं हमेशा इमारतों, पुलों,
या स्मारकों को बनाने के लिए अनुदान देने में पहली हूँ।
मैंने अतीत में बहुत से बुरे काम किए हैं।
जबकि कुछ कह सकते हैं कि वे बुरी चीज़ नहीं थीं क्योंकि यह मेरी नौकरी थी,
मैं ही थी जिसने मारा।
मैं हत्यारिन थी।
मैंने उन बच्चों को मारा, है न?
राज्य ने आदेश दिया, पर मैंने इसे अंजाम दिया।
एक 108-साल के साधु ने मुझसे एक बार कहा था,
"अगर तुम जहाँ तक हो सके कम से कम पैसों में बाँझपन का इलाज करो,
तब हर बच्चा जिसे तुम ज़िंदगी दोगी, तुम्हारे मारे हुए एक सौ बच्चों को वापस लाएगा।"
उनके शब्द मेरे मन में बस गए, तो मैंने इस बदलाव के लिए दृढ़संकल्प लिया।
मेरा गाँव देश भर के कई हज़ारों गाँवों में से एक है,
और हर गाँव में दाइयाँ और परिवार नियोजन के कार्यकर्ता थे।
हर साल, सरकार उन्हें सज़ा या इनाम देगी
इस बात पर कि उनके क्षेत्र में कितने बच्चों ने जन्म लिया।
राष्ट्रीय परिवार नियोजन अधिकारी पुरस्कार समारोह 2002
आज, हम उत्कृष्ट
परिवार नियोजन अधिकारियों से भाषण सुनेंगे।
वे इस पारिवारिक आनंद के निर्माता हैं
और इस नए युग में सबसे ज़्यादा सराहनीय लोग हैं।
चलिए पूरी गर्मजोशी से उनका स्वागत करते हैं!
तीस सालों से,
जियांग ने निष्ठा से अपना कर्तव्य निभाया
और अपने साथी नागरिकों से प्यार और सम्मान पाया।
वह कई बार नेशनल कॉंग्रेस की
जन प्रतिनिधि चुनी गई हैं।
उन्होंने बहुत से पुरस्कार भी जीते, जिनमें नेशनल आउटस्टैंडिंग वर्कर शामिल है!
आइए हम गर्मजोशी से तालियों के साथ उनके प्रति अपनी कृतज्ञता व्यक्त करें।
शूकिन जियांग परिवार नियोजन अधिकारी
यह राष्ट्रीय प्रतिष्ठित कार्यकर्ता पुरस्कार है...
एक्सीलेंट लेबर अवार्ड।
सोलहवीं नेशनल पीपल्स कॉंग्रेस से मॉडल वर्कर सर्टिफिकेट
नेशनल मॉडल वर्कर अवार्ड।
न्यू एरा अवार्ड का मोस्ट एडमिरेबल पर्सन।
चिल्ड्रेन्स अफ़ेयर्स के लिए नेशनल आउटस्टैंडिंग वर्कर।
यह फोटो है...
जब मेरा राष्ट्रीय नेताओं द्वारा स्वागत किया गया।
यहाँ राष्ट्रपति जियांग ज़ेमिन हैं,
राष्ट्रपति हू जिंटाओ, और बहुत से दूसरे राष्ट्रीय नेता।
और यहाँ मैं हूँ, एक लाल फूल पहने हुए।
वह वेन जिबाओ के ठीक पीछे खड़ी थीं,
उस समय के देश के प्रमुख।
जिनका राष्ट्रीय नायक की तरह स्वागत किया गया,
जियांग की कहानी राज्य टीवी द्वारा बार-बार बताई गई।
प्रचार वीडियो, 1998
वन-चाइल्ड पॉलिसी आवश्यक थी।
साल 1970 के दशक की शुरुआत में इसके कार्यान्वयन से,
हमारे देश ने 338 मिलियन के जन्म को रोका
और 130 मिलियन के बराबर संसाधनों को बचाया।
हमारे परिवार नियोजन अधिकारियों ने इसे संभव किया।
जियांग उनके बीच में
एक उत्कृष्ट मॉडल हैं।
अगर मैं समय में वापस जा सकूँ,
मैं फिर से यह काम करूँगी।
पीछे देखने पर,
नीति पूरी तरह से सही थी।
हमारे नेता भविष्यवक्ता थे।
अगर यह नीति नहीं होती, तो हमारा देश तबाह हो जाता।
मैं सिर्फ़ 19 साल की थी जब मैंने परिवार नियोजन में काम करना शुरू किया।
मुझे शुरू में लगा
कि जबरन गर्भपात कराना अत्याचार था।
मैं कई बार छोड़ना चाहती थी।
पर नेता ने मुझसे कहा कि,
यह राष्ट्रीय नीति है और पार्टी के सदस्य के तौर पर
जितना चुनौतीपूर्ण काम हो,
उसे लेने के लिए तुम्हें उतना ही दृढ़ होना चाहिए।
कई गर्भस्थ किए गए शिशु आठ या नौ महीने के थे।
जब उनका गर्भपात हुआ, वे तब भी जीवित थे।
कभी-कभी गर्भवती महिलाओं ने भागने की कोशिश की। हमें उनका पीछा करना पड़ा।
एक बार, एक गर्भवती महिला इतनी घबराई हुई थी,
उसने अपने सारे कपड़े उतार दिए और निर्वस्त्र ही भाग गई।
उसे पकड़ने में असमर्थ, हम पार्टी सेक्रेटरी की ओर घूमे और पूछा,
"हमें उसे कहाँ पकड़ना चाहिए? वहाँ पकड़ने के लिए कुछ नहीं है।"
ऐसी ही बातें थीं।
गर्भपात के दौरान, महिलाएँ रोती थीं,
श्राप देती, लड़ाई करतीं, पागल हो जातीं...
वो यादें...
मुझे निजी भावनाओं के ऊपर राष्ट्र हित को रखना पड़ा।
यह एक युद्ध लड़ने जैसा था। मौत अवश्यंभावी है।
यह बिलकुल उस जैसा था।
हम एक जनसंख्या युद्ध लड़ रहे थे।
"हम एक जनसंख्या युद्ध लड़ रहे हैं"
वन-चाइल्ड पॉलिसी के दौरान सरकार द्वारा इस्तेमाल किया गया आम नारा था।
चीन ने जनसंख्या वृद्धि के खिलाफ़ एक युद्ध शुरू किया,
पर यह अपने ही लोगों के खिलाफ़ एक असली युद्ध बन गया।
मैंने मोटिव नाम का एक प्रोजेक्ट किया।
मैंने पुस्तक पर भ्रूण चित्रित किया।
द थॉट्स ऑफ चेयरमैन माओ।
तीन सौ छियासठ पन्नों पर हर पन्ने पर एक भ्रूण,
सुझाव देता है कि यह हर दिन होता है।
एक इंसान के तौर पर, एक व्यक्ति को मारना हिम्मत का काम है।
पेंग वांग कलाकार
ख़ासकर युवा नर्सों के लिए...
वे खुद को मारने के लिए कैसे ले आएँ?
उन्हें यह करने के लिए किसने मज़बूर किया?
यह सब लंबे समय तक खुद को यकीन दिलाने से होता है।
ख़ासकर खुद को यकीन दिलाना क्या?
उदाहरण के लिए, "सामूहिक हित सबसे ऊपर है,"
"व्यक्ति सामूहिक को प्रस्तुत करते हैं,"
साथ ही, "पार्टी अपरिहार्य है।"
यह अविवेक एक इंसान की मानवता, व्यक्तित्व
और विवेक को बरबाद कर देता है।
अगर यह पार्टी का आदेश है, तो इसे करना बिलकुल सही बात होगी।
ज़्यादातर लोग इस पर सवाल नहीं करते।
तो आपको उनसे सवाल करने के लिए किसने प्रेरित किया?
असल में, मैं...
मैंने वाकई 1996 में वन-चाइल्ड पॉलिसी को एक विषय के रूप में देखना शुरू किया।
उस समय, मेरी पेंटिंग का विषय कचरा था।
यह जगह एक पुल के नीचे है।
यहाँ पर हर तरह का कचरा था जिसमें प्लास्टिक,
लकड़ी का मलबा और उपभोक्ता अपशिष्ट थे।
ख़ासकर इस क्षेत्र में...
बहुत से फेंके हुए पुतले थे।
मैंने जो देखा उससे काफी हिल गया था और इसे अपने काम में दिखाना चाहता था।
जैसा कि मैं...
स्थान की छान-बीन कर रहा था,
मुझे कचरे के ढेर में...
एक फेंका हुआ भ्रूण मिला।
इसे बाहर से एक काले प्लास्टिक के बैग में लपेटा गया था
और फिर अंदर एक पीले प्लास्टिक बैग था जिसमें "चिकित्सीय अपशिष्ट" प्रिंट था।
तब से, मैं वन-चाइल्ड पॉलिसी की
वर्तमान स्थिति को बेहतर तरीके से समझना चाहता था।
पेंग वांग द्वारा ली गई तस्वीरें
मैं इन भ्रूणो को इकट्ठा और उन्हें संरक्षित करना चाहता था
जिससे कि लोग इस घटना का स्केल,
जीवन की कोमलता,
और उस सम्मान को देख सकें जिसे हर ज़िंदगी को मिलना चाहिए।
मैं चाहता था कि लोग सोचें।
हम यह कैसे कर सकते हैं...
और क्यों?
सबसे ज़्यादा दुखद चीज़ एक राष्ट्र के लिए किसी स्मृति का न होना है।
जब वन-चाइल्ड पॉलिसी ख़त्म हो गई है
और लोग जितने चाहें उतने बच्चे कर सकते हैं,
तो वन-चाइल्ड पॉलिसी की स्मृति खो जाएगी।
क्योंकि मैं अपने बच्चे को बड़ा होते हुए देख रहा हूँ जबसे वह पैदा हुआ,
मुझे साफ़ तौर से याद है कि सोते समय वह कितना प्यारा लगता था।
जब मैंने इस भ्रूण को देखा, मुझे ऐसा लगा कि जैसे मैं अपने बेटे को देख रहा हूँ।
उसकी त्वचा गुलाबी रंग की थी,
यद्यपि उसे जन्म के बाद साफ़ नहीं किया गया था।
वह एक सुंदर बच्चा था।
पर वह मरा हुआ था।
एक मुस्कान अभी भी उसके चेहरे पर थी।
मैं सोच रहा था,
कि "वह गर्भपात होने और मारे जाने के बाद क्यों मुस्कराएगा?"
यह ऐसा है कि जैसे वह जानता था
कि चीन में ज़िंदा रहना दयनीय होगा,
और वह इससे बचकर खुश था।
आपको अभी भी लगता है कि वन-चाइल्ड पॉलिसी अच्छी है, है न?
हाँ। अगर यह वन-चाइल्ड पॉलिसी न होती,
तो चीन में नरभक्षण होता।
यह इतना गंभीर होता?
बिलकुल।
अगर तुम्हारे पास एक सेब है, जिसे एक बच्चा पूरा ले सकता है,
लेकिन इसे चार बच्चों को बांटना होगा।
छोड़ो भी... एक बच्चा कितना खा सकता है?
साथ ही, वे जल्द ही बड़े हो जाएँगे और योगदान के लायक होंगे...
लोग भूख से मरते थे।
क्या तुम्हें याद है कि तुम्हारे पिता की पीढ़ी के लिए जीवन कितना मुश्किल था?
चावल की भूसी के अलावा खाने को कुछ नहीं था
जो चिरकालिक कब्ज़ का कारण बना...
पर फिर भी वे बच गए।
वे बच गए लेकिन निर्वाह करने की परिस्थिति अत्यधिक कठोर थी।
नानाजी की पीढ़ी के बारे में क्या?
और भी मुश्किल।
मेरे कितने बच्चे हैं?
तुम्हारी सबसे बड़ी आंट,
तुम्हारे पापा,
तुम्हारे अंकल,
दूसरा बेटा जिसका नाम गुगो था,
गुगो...
और लैनियन नाम की एक और बेटी।
लैनियन तुम्हारी नानीमाँ की बाँहों में मरी।
तब, कई गाँव के बच्चों को चेचक हो गई थी,
पर यह वह नहीं था जिससे वह पीड़ित थी।
डॉक्टर को लगा कि यह चेचक थी और उसने दोपहर में एक शॉट दिया।
दोपहर तक, वह मर गई थी।
गुगो मरी थी...
यह कुछ था जो उसके दिमाग से संबंधित था...
- मैनिन्जाइटिस? - बस यही। मैनिन्जाइटिस।
मेरे नानाजी 83 साल के हैं।
वह युद्धों, अकालों और क्रांतियों से गुज़रे।
मेरे अपने माता-पिता भी बहुत बेहतर नहीं थे।
मेरे अपने पिता ब्रेन हेमरेज से मरे, जब वह 33 साल के थे।
और उनकी छोटी सी ज़िंदगी तृप्ति पाने से अधिक जीवित रहने के बारे में थी।
मेरे परिवार में किसी ने भी नीति पर सवाल नहीं उठाया या इसे कैसे लागू किया गया।
सरकार ने लोगों को एक बेहतर ज़िंदगी दिखाने के लिए संगीत व टीवी का प्रयोग किया
जिससे वे स्वयं के जीने की कल्पना कर सकें,
जब तक उन्होंने नियमों का पालन किया।
अपने देश के लिए प्यार भरा गीत प्रचार गीत
सबसे मुश्किल समय में भी
आप चुनौतियों को घूरते रहते हैं पूरी ईमानदारी के साथ
ज़ोर दें और विश्वास रखें
कल का दिन निश्चय ही अधिक बेहतर दिन होगा।
तुम्हें वन-चाइल्ड पॉलिसी की इतनी आलोचना नहीं करनी चाहिए।
जबकि लोगों के घरों को बरबाद करना निर्दयता है,
नीति को लागू करने के लिए
यह एक आवश्यक उपाय है
जबसे हर कोई अधिक बच्चे चाहता है।
काश मैं अपनी माँ से कुछ कह सकती।
चीन में दूसरे लोगों की तरह, उन्हें विश्वास था कि चीन के
अस्तित्व के लिए नीति ज़रूरी थी।
पर मैं सोच रही थी कि उनके जैसे लोगों को वाकई लगा
कि यह हर परिवार के द्वारा दिए गए बलिदानों के लायक थी।
जब मैं पैदा हुआ था...
अगर मैं एक लड़की होता, तो शायद मुझे एक टोकरी में रखकर दूर भेज दिया जाता।
अगर मैं लड़की होता, तो मुझे फेंक दिया जाता।
ज़िहाओ वांग मेरा छोटा भाई
हमारे पिता युवावस्था में मर गए।
तुम माध्यमिक विद्यालय में और मैं प्राथमिक विद्यालय में था।
चूँकि माँ हम दोनों को स्कूल नहीं भेज सकती थीं,
तो उन्होंने तय किया कि तुम्हें अभी से काम शुरू कर देना चाहिए।
जिससे तुम परिवार की आर्थिक रूप से मदद कर सको,
लेकिन तुम निजी तौर पर मेरा भी साथ दे सको।
जब मैंने इस बारे में जाना...
मुझे बहुत ही दुख हुआ...
पर यह पूरी तरह से मेरे नियंत्रण से बाहर था...
दादाजी, क्या मेरा बेटा आपके लिए वैसा ही है जैसे अपने भाई के बेटे जैसा।
बेशक नहीं।
तुम्हारा बेटा मुझे क्या कहकर बुलाएगा?
क्या यह पर-दादाजी नहीं होगा?
नहीं, विस्तारित पर-दादाजी।
यह विस्तारित है।
हम अलग हो चुके हैं।
तुम्हारे भाई के बेटे ने मुझे तत्काल पर-नानाजी बुलाया है।
वह परिवार के अंदर है, पर तुम परिवार के बाहर हो।
यहाँ पर एक अंतर क्यों है?
तुम और तुम्हारा भाई सहोदर हैं।
सही कहा, क्या हम एक जैसे नहीं है?
पर तुमने किसी और के परिवार में शादी की।
हम सब पक्के तौर पर एक पोता चाहते थे।
कैसे?
हमारे परिवार के नाम को आगे बढ़ाने के लिए!
पुरुष संतान के बिना...
परिवार ख़त्म हो जाएंगे।
बेटियों के बारे में क्या?
बेटियाँ शादी करती हैं और स्थायी रूप से दूसरे परिवारों में शामिल हो जाती हैं।
यहाँ से वापस जाते समय, मुझे लगा...
और मेरे पास मेरी और मेरे दादाजी की कोई तसवीर नहीं थी,
क्योंकि वह अपने दो पोतों के साथ हमेशा फोटो लेते थे।
एक बात जो मुझे ख़ासकर बेहूदा लगी...
माँ और दादीमाँ भी, अपनी पुरुष संतान का पक्ष लेती हैं।
यद्यपि वे खुद महिलाएँ हैं।
उदाहरण के लिए, दादीमाँ मेरे लिए स्नैक्स बचाएंगी पर तुम्हारे लिए नहीं।
माँ ने स्कूल ज़ारी रखने के लिए तुम्हारे ऊपर मुझे चुना।
जब मेरी माँ ने जन्म लिया था, उनके माँ-पिता ने उनका नाम ज़ाओदी रखा,
जिसका मतलब है "एक छोटे भाई को जल्दी लाना।"
बाद में उन्होंने अपने छोटे भाई को उसकी बेटी को बाज़ार में छोड़ने में मदद की
जिससे वह दोबारा एक बेटे के लिए कोशिश कर सके।
हम दिन के उजाले में
बच्चे को छोड़ नहीं सके
इसलिए हमने उसे एक टोकरी में रखा, पर्वतों पर चढ़े
जब अभी भी बाहर अँधेरा था
हमने उसके कपड़ों में 20 डॉलर रखे
और बाज़ार में मांस काउंटर पर उसे छोड़ दिया।
दो दिन और दो रातों के लिए, वह वहाँ थी।
कोई उसे नहीं चाहता था। उसका चेहरा मच्छरों के काटने से भरा था।
आखिरकार वह मर गई।
सच में?
तब हमने उसे दफना दिया।
शिहुआ वांग मेरे अंकल (मेरी माँ के भाई)
मेरी माँ ने कहा कि आप बहुत देर तक रोते रहे।
बेशक मैं रोता रहा।
कौन नहीं रोएगा? मैं बिना रुके रोता रहा जब मैंने उसे दूर किया।
खुद एक माँ बनने के बाद,
मैं तीन मिनट से ज़्यादा अपने बच्चे को रोते हुए सुनना बर्दाश्त नहीं कर सकती।
आपने उसके साथ कैसा व्यवहार किया?
मेरी माँ ने खुद को मारने की धमकी दी और कहा,
"अगर तुमने इस लड़की को रखा, मैं या तो खुद को मार दूँगी
या खुद को मारने से पहले मैं उसको गला दबाकर मार दूँगी।"
मुझे लगा कि मैं उसे दूर करके उसकी ज़िंदगी बचा सकता हूँ।
पर वह मर गई।
अगर वह मरी नहीं होती, तो अब 27 या 28 साल की होती।
काश मैं कह सकती कि मेरे अंकल
हमारे परिवार में अकेले थे जिन्हें लगा कि उन्हें एक बच्चे को छोड़ना पड़ा था।
गिजाओ वांग मेरी आंट (मेरे पिता की बहन)
मेरी दो भाभियों ने उसे एक मानव तस्कर को देने में मदद की।
- तस्कर कोई ऐसा था जिसे आप जानती थीं? - हाँ।
क्या तस्कर इसे पेशेवर ढंग से कर रही थीं?
हाँ। वह मेरे पति की संबंधी थी।
संबंधी कैसे?
वह मेरे पति की चचेरी बहन थी।
क्या वह यह कई सालों से कर रही थीं?
हाँ, और मैंने सुना कि वह प्रति बच्चा 45 डॉलर कमाती थी।
क्या उन्होंने आपको भुगतान किया?
नहीं। कोई भी लड़कियाँ नहीं चाहता था,
कई नवजात लड़कियाँ बाज़ार में छोड़ दी गईं और सूर्य के संपर्क में आने से मर गईं।
- सच में? - उनके मृत शरीर पर भुनगे लगे हुए थे।
तुम्हारी नानीमाँ ने मुझसे कहा कि बाज़ार में कोई लेने वाला नहीं था।
मैं उसे दूसरे बच्चों की तरह मरने के लिए वहाँ कैसे छोड़ सकती थी?
उस समय, मैं भविष्य के बारे में सोच भी नहीं रही थी,
मैं बस उसे ज़िंदा रखना चाहती थी।
छोड़े गए बच्चों की बड़ी संख्या ने
पूरे चीन में मानव तस्करी करने वालों के लिए मौके प्रदान किए।
मेरे गाँव में, हम उन्हें मैचमेकर्स कहते थे
क्योंकि वे अवांछित बच्चों को लेते और उनके लिए घर ढूँढ़ते।
मैचमेकर्स के बारे में अपनी आंट से बात करते हुए मुझे एक बात याद आई
एक दशक पहले के राष्ट्रीय समाचारों से,
जहाँ एक पूरे परिवार को बच्चों को अनाथालयों को बेचने का दोषी पाया गया था।
उस समय, यह काम क्रूर और बुरा लगा था कि कोई ऐसे भी बच्चों को बेच सकता था।
पर अब मैंने सोचा कि उनके अपराध का सरकारी संस्करण बिलकुल सच था।
शेनझेन, गुयानडोंग
यूएनेंग डुआन पूर्व-मानव तस्कर
मैंने शेनझेन में पूर्व-अवैध व्यापारी यूएनेंग डुआन को ट्रैक किया।
डुआन ने चार साल जेल में बिताए पर अब वह एक सुरक्षाकर्मी के तौर पर काम करता है।
जिस दिन मैं वहाँ थी, वह अपने ब्रेक पर था,
एक ऐसी कंपनी से फर्नीचर लेना जो धंधे से बाहर जा रही थी।
इतनी आरामदायक कुर्सी!
क्या आप और आपका परिवार देश में सबसे बड़े मानव तस्कर थे?
मैं नहीं कह सकता कि हम सबसे बड़े थे,
पर सबसे अधिक संभावना है कि हम लंबे समय तक संचालन में थे।
आपने कितने बच्चों को अनाथालय में भेजा?
अगर मैं हिसाब लगाऊँ...
मैं कहूँगा कि 10,000 के आस-पास।
दस-हज़ार बच्चे?
यह सही है... एक या दो हज़ार नहीं।
- दस हज़ार? - हाँ, 10,000।
ट्रेन स्टेशन झानजियांग, गुयानडोंग
मुझे 10,000 की संख्या बहुत ज़्यादा लगी,
पर मेरे पास इसकी जाँच करने का कोई रास्ता नहीं था।
मैंने उनसे मुझे दिखाने को कहा कि उन्होंने यह कैसे किया।
वह लगभग हर दिन गुयानडोंग राज्य के बीच में
एक ट्रेन पकड़ा करते थे, जहाँ उन्हें बच्चे मिलेंगे,
और हुयान राज्य,
जहाँ वे बच्चों को अनाथालय में बेच देते थे।
मैं यह देखने के लिए इस रास्ते पर रात-दिन चला करता था
अगर कोई छोड़े हुए बच्चे थे।
अगर होते, तो मैं उन्हें अनाथालय ले जाता।
अनाथालय मेरे लाए हुए हर बच्चे के लिए मुझे 200 डॉलर का भुगतान करता।
फिर उन्होंने उन्हें अंतर्राष्ट्रीय स्तर पर गोद लेने के लिए रखा।
विदेशों से गोद लेने वाले पैसे का इस्तेमाल...
...वे तस्करों से बच्चे लेने के लिए भुगतान करते,
लेन-देन के इस चक्र को बनाए रखते हुए।
तुमने जिन बच्चों की तस्करी की क्या वे सभी गुआँनडोंग और हुयान से थे?
हाँ।
तुम्हें इन दो राज्यों से इतने सारे मिल सकते हैं?
हाँ।
मुझे याद है जब मैं 17 या 18 साल का था, मैं बाइक में आस-पास घूमा करता था...
मॉर्निंग!
मुझे रास्ते में चार या पाँच छोड़े हुए बच्चे मिलते।
तुमने उस उम्र से बच्चों की तस्करी शुरू कर दी थी?
नहीं, मैंने बस उन्हें मरते देखा।
उस समय, मुझे पता नहीं था कि उन्हें कहाँ ले जा सकता हूँ।
मैंने लगभग 1992-1993 से छोड़े गए बच्चों को अनाथालय ले जाना शुरू किया।
साल 1992 वह साल था जब चीन ने
अपनी अंतर्राष्ट्रीय गोद लेने का प्रोग्राम शुरू किया,
जिसमें विदेशियों को चीनी अनाथों को गोद लेने की अनुमति दी गई।
अनाथालयों से माँग इतनी तेज़ी से बढ़ी कि डुआन परिवार को मदद खोजनी पड़ी।
हमारे सहायकों में कचरा इकट्ठा करने वाले,
गैस सिलेंडर डिलीवर करने वाले ड्राइवर,
मोटरसाइकिल टैक्सी ड्राइवर और बस ड्राइवर शामिल थे।
अपने काम के कारण वे शहर के आस-पास घूमते रहते थे।
वे छोड़े हुए बच्चों को उठा लेते जहाँ कहीं भी उन्हें देखते,
ये सभी लोग समाज के निचले स्तर के लोग थे।
उन्हें इन बच्चों के लिए बहुत बुरा लगता था और वे मदद करना चाहते थे।
शुरुआत में, हमने यह पैसे के लिए नहीं किया।
हम बस उन बच्चों को बचाना चाहते थे
और उनकी खाना और शरण ढूँढ़ने में मदद करना चाहते थे।
मीलिन डुआन डुआन की बहन
हमें लगा कि अनाथालय चैरिटी थे।
मैं बच्चों को राज्य द्वारा चलाए जा रहे अनाथालयों में ले गया।
उन्होंने मुझे भुगतान किया...
क्या पहले उन पर मुकदमा नहीं चलना चाहिए?
यह हमारा फैसला है।
मेरी छोटी बहन दस साल की थी।
मेरी बड़ी बहन 15 साल की थी।
और मैं छह साल का था।
एक कचरा इकट्ठा करने वाला था जिसे एक बच्चे को उठाने
और उसे मेरी बहन को देने में पाँच साल लगे।
मैंने अपनी सज़ा 32 साल में शुरू की और 42 साल में बाहर आ गया,
जब मैं अंदर गया तब मेरा बेटा पांच साल का था।
मैं जेल में इतने समय तक था
कि मेरा बेटा और मैं पूरी तरह से अलग ज़िंदगी जीने वाले लगते हैं,
हमारे पास बात करने के लिए कुछ भी कॉमन नहीं मिल सकता है।
अगर वन-चाइल्ड पॉलिसी कभी लागू नहीं होती,
तब हमारे साथ इनमें से कुछ भी नहीं हुआ होता।
इस नीति ने केवल नवजात बच्चों की ही ज़िंदगी नहीं ली,
इसने कई वयस्कों की ज़िंदगी भी खराब कर दी।
क्या आपको कभी अपनी बेटी की याद आई?
ज़रूर, मुझे याद आती है, याद न करना असंभव है।
मुझे नहीं पता कि वह ज़िंदा है या मर गई है।
तस्करों ने आपके साथ कोई जानकारी साझा नहीं की?
नहीं, वे ऐसा नहीं करेंगे।
वे नहीं चाहते कि जन्म देने वाले परिवार इन बच्चों को ट्रैक करें...
और भविष्य में उन्हें वापस लाएँ।
इस बात को 30 साल बीत गए हैं,
समय कितनी तेज़ी से निकल जाता है!
पीछे मुड़कर देखने पर,
क्या आपको नीति से नफरत है?
नफरत के लिए क्या है? नीति-नीति है।
कुछ भी नहीं?
मुझे कोई नफरत नहीं है।
यह मेरा भाग्य है।
एक बेटी का होना आपका भाग्य?
एक ज्योतिषी ने मुझे बताया था कि यह मेरा भाग्य है।
जब तक मेरी आंट ने अपनी छोड़ी हुई बेटी के बारे में नहीं बताया था,
मैं कभी नहीं जानती थी कि मेरी एक चचेरी बहन थी।
अब मेरा मन सवालों से भर गया था।
वह कहाँ हो सकती है?
और वे बच्चे कहाँ हैं जिन्हें डुआन ने अनाथालय को बेचा?
लेही, उटाह
अमेरिका में एक परिवार 18 सालों से इन सवालों का जवाब देने की कोशिश कर रहा है।
ब्रायन स्टी एंड लॉन्ग लैन स्टी सह-संस्थापक, रिसर्च चीन
यहाँ प्रविष्टियाँ हैं जो दिखाती हैं कि ये बच्चे
या तो वुचुआन से डुआन परिवार से आए
या परिवार नियोजन के बाहर से।
और यह बस है... यह चौंका देने वाला है।
कि सैकड़ों बच्चों को जिन्हें इस अनाथालय ने अंतर्राष्ट्रीय स्तर पर गोद दिया,
उनमें से बहुत थोड़े वैध रूप से पाए गए हैं।
- बाकी के लोगों द्वारा लाए गए थे। - मुझे पता है।
लॉन्ग लैन और उनके पति ब्रायन ने रिसर्च-चाइना को सह-संस्थापित किया,
एक भुगतान सेवा जो गोद लिए गए बच्चों को
चीन में उनके जन्म देने वाले परिवार से जोड़ने की कोशिश करते हैं।
उनकी खोज उनके अपने बच्चे से शुरू हुई।
मेरे पति और मैंने चीन के अनाथालय से
तीन लड़कियों को गोद लिया।
अंतर्राष्ट्रीय स्तर पर परिवारों के बीच गोद लेने के लिए चीन इतना लोकप्रिय क्यों है?
मुख्य बात यह है कि चीन का प्रोग्राम शुरुआत से,
अत्यधिक अनुमानित था।
आपको पता था कि व्यावहारिक तौर पर
चीन से बच्चे को लाने के लिए आपको कितने पैसे की ज़रूरत थी।
आप जानते थे कि हर दिन आप कहाँ जा रहे थे।
आपको पता था कि आप कौन से फॉर्म पर दस्तखत करने वाले थे।
हर चीज़ 100 प्रतिशत आयोजित थी।
चीन से बच्चा गोद लेने की औसत कीमत क्या थी?
सामान्यतया कहें तो, 10,000 से
बीस से 25,000 डॉलर थी।
तो हमने शोध किया, अपनी फाइल को सबमिट किया
और चार अप्रैल, 1988 में मेकीना को गोद लिया।
और यह था, शब्द के हर अर्थ में, एक जीवन को बदलने वाला अनुभव।
और हमने कहा, "यार, हमें फिर से उस पर सवार होना है।"
अब कैमरे की तरफ देखो। दो, तीन, एक।
- चलो भी। - लो। एक, दो...
मेरी सबसे बड़ी बेटी अपने जन्म देने वाले माँ-पिता को खोजना चाहती है
जबसे वह बड़ी हुई थी।
एक दिन वह मेरी तरफ़ आई और पूछा,
"माँ, मुझे जन्म देने वाला परिवार मुझे क्यों नहीं चाहता? क्यों? क्यों?
फिर वह अपने कमरे की तरफ़ गई और अपने बिस्तर में छुप गई।
जब मैं उसके पास गई, उसने रोना शुरू कर दिया।
हे भगवान... मुझे वाकई पता नहीं था कि उसे कैसे जवाब दूँ।
मेकीना के ज़्यादातर जीवन में,
उन्हें लगा कि वे जानते थे कि वह उनके पास कैसे आई।
मैंने असल में लगभग साल 2000 में चीन में शोध शुरू किया,
और इस पता लगाने वाले का साक्षात्कार लिया।
एक बात जो हम जानना चाहते थे
कि दिन के किस समय में उन्हें मेकीना मिली?
और अनुभव का विवरण जो उसने मेरे लिए चित्रित किया
उसने मुझे पूरी तरह से वैध बना दिया।
मॉर्निंग, सुबह आठ बजे।
वह कैसी थी? वह लिपटी हुई मिली या बॉक्स में?
वह कागज़ से बने पिंजरे में थी।
- किसमें? - कागज़ से बने पिंजरे में।
- एक कार्डबोर्ड के बॉक्स में? - कार्डबोर्ड बॉक्स। हाँ।
दस सालों से, मैं आश्वस्त था कि यह कहानी उचित थी।
और फिर आखिर में लैन ने कहा,
"शायद हमें वापस जाना चाहिए
और मुझे खुद इस पता लगाने वाले से मिलकर बात करनी चाहिए।"
तो वह वापस गई, उस औरत को ढूँढा जिसका मैंने साक्षात्कार लिया था,
और वह औरत, जैसे, थोड़ा परेशान हो गई, और उसने कहा,
कि क्या आपने अनाथालय में बात की?
असल में मेरा आपकी बेटी की खोज से कोई लेना-देना नहीं था।
बस गोद लेने के लिए हमारे नाम कागज़ी कार्यवाही पर लिखे गए।
हमें आपकी बेटी नहीं मिली।
अब, जब लैन ने मुझे फोन किया और यह बताया, मुझे लगा,
"वाह, यह कमाल है।"
क्योंकि अब मैंने जाना कि अनाथालय ने 2000 में
मेरे वहाँ जाने से पहले पता लगाने वाले को तैयार किया और कहा,
"उसे एक अच्छी कहानी दो। कुछ बढ़िया करो। जिससे वह बेहतर महसूस करें।"
और ज़्यादातर मामलों में यही हुआ
जब पश्चिमी परिवार चीन जाते हैं,
और उन्हें वही कहानी बार-बार सुनाई जाती है।
यह अवश्य 2005 का अंत रहा होगा
कि मैंने डुआन परिवार द्वारा बच्चों की तस्करी के बारे में सुना
और कुछ विसंगतियों पर ध्यान गया।
इसने मेरी जानने की इच्छा बढ़ा दी
और मैं डुआन से संपर्क करना चाहती थी और पता लगाना था कि उन्होंने इसे कैसे चलाया।
मुझे वह वाला क्यों नहीं मिल सकता?
पहले मैं 2010 में डुआन से मिली
उसके जेल से मुक्त होने के तुरंत बाद।
लॉन्ग लैन से बात करते हुए, मुझे लगा
मैं उसी रास्ते पर जा रही थी जिसे वह पहले ही खोज चुकी थी।
ये सभी अमेरिका, कनाडा, स्पेन से थे...
ये सभी बच्चों के नाम हैं?
हाँ, उनमें से कई...
तो जब वे कहते हैं बच्चे उन्हें अनाथालय के सामने मिले थे, क्या यह सच है?
वह डुआन और उसके परिवार के पास पहुँच गई
मेरे मिलने से कई साल पहले।
उसके पास डुआन के मुकदमे के सभी रिकॉर्ड्स हैं।
उसने डुआन की माँ का भी साक्षात्कार लिया,
जो कई साल पहले गुज़र गईं।
वह परिवार में पहली इंसान थी जिसने बच्चों को अनाथालय को बेचा।
जब आप पहली बार एक बच्चे को अनाथालय में ले गईं,
निर्देशक ने आपसे क्या कहा?
उसने कहा...
उसने आपको कितने पैसे दिए?
उसने कहा कि चूँकि मैंने कुछ समय उसकी देखभाल की थी
तो उसने मुझे 115 डॉलर दिए।
आपने उस बच्चे की देखभाल उसके दो साल के होने तक की थी?
खुद को खिलाने के लिए वह काफी बड़ी थी
पर मैं उसकी और देखभाल नहीं कर सकी।
उसे अपने से दूर करना आपके लिए मुश्किल था?
यह मुश्किल था।
मैं दुख से बेचैन थी, रोई और अनाथालय पर चिल्लाई।
अनाथालय के निर्देशक ने मुझसे पूछा, "क्या वह तुम्हारी पोती है?"
मैंने कहा, "नहीं, मुझे वह मिली थी।"
"तुम्हें वह मिली थी? उसके अपने परिवार ने उसे छोड़ दिया।
तुम रो क्यों रही हो?"
उसने मुझे डांटा और कहा,
"रोना बंद करो। वह यहाँ से बेहतर है।"
"उसकी ज़िंदगी तुम्हारी तुलना में बेहतर होगी।"
"अगर तुम्हें और छोड़े हुए बच्चे मिले, तो पक्का उन्हें यहाँ ले आना।"
और इसलिए अनाथालय उन्हें किराए पर रखेगा,
आधिकारिक तौर पर किराए पर नहीं, पर डॉक्टरों, दाइयों,
पालक परिवारों का एक भर्ती नेटवर्क बनाएगा।
पता है? कोई भी जिसका पता लगा सकता है
और बच्चे को अनाथालय में ला सकता है।
जब वे बच्चे अनाथालय में आए, तब, बेशक, उन्हें ज़रूरत थी।
अनाथालय को उनकी जानकारी की कहानी बनानी है।
कहते हैं, "अरे, हाँ, चलो आज तीसरा मिडल स्कूल लेते हैं।"
और वे गोद लेने वाले परिवार को बताएँगे,
"आपका बच्चा तीसरे मिडल स्कूल में मिला था।"
जबकि, वास्तव में, वे वहाँ बिलकुल भी नहीं पाए गए थे।
तो, अनाथालय क्या करेगा कि वे अपने स्थानीय पुलिस स्टेशन के साथ
एक समझौता तैयार करेंगे और कहते हैं,
"ठीक है, हम वो खोज रिपोर्ट लेने जा रहे हैं,
और आप इसे स्टैम्प करें और दस्तखत करें,
और हम आपको 50 युआन का भुगतान करेंगे हर उस काम के लिए जो हम करेंगे।"
खोज रिपोर्ट समाचार पत्रों में प्रकाशित होती है जिसे कभी कोई नहीं पढ़ता।
मूल रूप से, वे बस बच्चे के बारे में एक तस्वीर,
जिसमें उनके लिंग और स्वास्थ्य की स्थिति के बारे में कुछ जानकारी होती है,
जहाँ उन्हें पाया मान लिया जाता था,
कितने साल के, उनका जन्मदिन, और इसी तरह से।
और फिर, खोज के विज्ञापन के सबसे नीचे लिखा रहता है,
कि जन्म देनेवाले परिवार के पास बच्चे को वापस पाने के लिए 60 दिन हैं,
अन्यथा बच्चा गोद लेने के लिए दे दिया जाएगा।
समाचार पत्रों में खोज विज्ञापनों को देखते हुए,
मुझे हर बच्चे की कहानी जानने की जिज्ञासा हुई।
अगर वे अनाथ नहीं थे,
तो मेरे कज़िन की तरह क्या उन्हें भी मैचमेकर्स को दिया गया?
मुझे कई जुड़वाँ बच्चों के सेट मिले।
अधिकतर शायद अलग हो गए थे...
और उन्हें पता भी नहीं है कि दुनिया में कहीं उनका एक जुड़वाँ है।
सन 1992 से अब तक, लगभग 130,000 चीनी बच्चे
विदेशी परिवारों द्वारा गोद लिए जा चुके हैं।
जब आप सभी बच्चों की वह जानकारी लेते हैं
और उन्हें एक साथ मिलाते हैं,
तो आपको पैटर्न दिखने शुरू हो जाते हैं।
यह जगह है जहाँ अनाथालय ने गोद लेने वाले परिवारों को बताया
जहाँ उनका बच्चा मिला था।
और जैसा आप देख सकते हैं, अनाथालय के दरवाज़े,
नागरिक मामले, अनाथालय, नागरिक मामले, अनाथालय।
यह साफ़ है, आप जानते हैं, कि वे जानकारी बना रहे हैं
क्योंकि वे वही जगहें बार-बार इस्तेमाल कर रहे हैं।
धोखाधड़ी और भ्रष्टाचार, जिसे मैंने खोजा, पूरे देश में फैला था।
निम्नलिखित शहर पूरी तरह से
बच्चों की तस्करी में शामिल रहे हैं।
चांग्ज़्हाऊ सिटी
बेंगबू
डियानजियांग वानज़ाइ
लूयांग गुइपिंग
झानजियांग माओनान सिटी
ऐसा होता था कि परिवार नियोजन वाले आते थे
अगर आपके पास कोटा से ऊपर बच्चा था,
और वे आपके घर को तोड़ देते थे
या एक सूअर ले जाते थे या, कुछ करते थे।
एक बार अनाथालय अंतर्राष्ट्रीय अभिग्रहण कार्यक्रम से जुड़े,
सब बदल गया,
तो अब उन्हें सबके फायदे की स्थिति दिखाई पड़ी
जहाँ परिवार नियोजन वाले जो बच्चा पंजीकृत नहीं है उसे ले लेते,
और अनाथालय को दे देते,
अनाथलय परिवार नियोजन वाले अधिकारियों को इनाम देता।
और फिर उसे बच्चे को अंतर्राष्ट्रीय स्तर पर गोद ले लेते।
मैं चीन में 26 साल तक की होने तक रही,
पर मैंने कभी नहीं सुना कि सरकारी अधिकारी
वन-चाइल्ड पॉलिसी में बच्चों को ज़ब्त कर रहे थे।
मुझे धक्का लगा जब ब्रायन ने कहा कि यह बात सालों पहले सामने आई थी
जब मैं चीन में रहा करती थी।
उस समय यह मैं थी।
मुझे जीवन भर,
यह सिखाया गया कि देशप्रेम
सरकार और पार्टी से प्रेम के बराबर है।
अब, जब मैं अपने जीवन के इस समय को याद करती हूँ,
मुझे अपनी अज्ञानता पर आश्चर्य होता है।
तुम्हारा क्या विचार है कि इतने बड़े पैमाने पर होने पर भी इतना कम चर्चित क्यों है?
चीनी सरकार ने बहुत दबाव डाला
कहानी को दबाने के लिए।
समाचार पत्र को धमकाया, रिपोर्टर को धमकाया।
जानती हो, रिपोर्टर को चीन छोड़ना पड़ा,
ऐसी चीज़ों की वजह से।
मैंने पत्रकार को, जो हाँग काँग में निष्कासित है, ई-मेल भेजा,
और पूछा कि अगर वह मुझसे मिल सकेगा।
वह तैयार हुआ, पर अगर हम किसी होटल में मिले,
क्योंकि वह अपना सही पता नहीं बताना चाहता था।
जैसे ही रिपोर्ट बाहर आई, मुझे निकाल दिया गया।
सरकार ने इस मामले पर किसी भी अनुवर्ती रिपोर्ट पर पाबंदी लगा दी।
जाओमिंग पैन्ग पत्रकार
पैन्ग के पास विस्तृत सबूत थे।
वह और एक साथी 2010 में हुनान राज्य में कैमरे ले गए।
लोंगहुई, शाओयांग, हुनान राज्य
सरकार ने चीन के सबसे गरीब इलाकों में से एक, लोंगहुई काउंटी में,
परिवारों पर निशाना साधा।
झोउ, तुम घर पर हो?
झोउ
आपकी पोती कितने साल की थी जब उसे ले जाया गया?
साढ़े तीन महीने की।
वे उसे कैसे ले गए?
मैं उसके साथ इस पुराने घर में छुपी।
लगभग आठ या नौ लोग आए और उसे ले गए।
बच्चे को ले जाने के बाद, उन्होंने आपसे जुर्माना भी भरने को कहा?
हाँ। पर हमारे पास पर्याप्त पैसे नहीं थे।
जुर्माना कितना था?
दो हजार डॉलर।
उन्होंने आपसे पूछा या किसी और से?
उन्होंने मुझसे पूछा।
आपसे किसने पूछा?
परिवार नियोजन अधिकारियों में से एक ने।
पर मुझे याद नहीं है कि उनमें से कौन था।
एक परिवार नियोजन अधिकारी?
हाँ।
यांग
हम यहाँ छुपे थे।
आप यहाँ छुपीं थीं?
हाँ, हम इस सूअर के बाड़े में छुपे थे।
उन्होंने हमसे 1500 डॉलर देने को कहा।
पंद्रह सौ?
सरकार को पैसे चाहिए थे
तो वे सामाजिक रखरखाव शुल्क लेने के लिए एक योजना के साथ आए।
परिवार नियोजन ऑफिस,
सिविल अफ़ेयर्स ब्यूरो, पुलिस विभाग, और अदालत।
कई सरकारी एजेंसियों ने शुल्क इकट्ठा करने के लिए साथ काम किया।
देखो! यह एक नारा है जिसे उन्होंने दीवार पर लिखा।
"जो भी वन-चाइल्ड पॉलिसी का उल्लंघन करता है, वे अपनी सारी संपत्ति खो देंगे।"
मैं 2011 में इसे फिल्माया...
और वहाँ पर अभी भी ऐसे निशान थे।
बड़े होते हुए, मैंने यह निशान सभी जगह देखे।
गर्भवती मत हो या बिना परमिट के जन्म मत दो।
कोई भी रिपोर्ट करे उनकी जिनके पास एक से ज़्यादा बच्चे हों, 120 डॉलर का इनाम पाएँ।
जो भी नसबंदी कराने से इंकार करे उसे देखते ही पकड़ा जाएगा।
अगर एक महिला नसबंदी से इंकार करती है, तो उसका पूरा परिवार कष्ट उठाएगा।
गुप्त रूप से गर्भधरण और जन्म पर सख़्ती से कड़ी कार्यवाही करें,
आप कुछ समय के लिए भले ही छुपा लें, पर लंबे समय तक नहीं।
इसे प्रेरित करें, इसे गिराएँ, जन्म न दें!
एक बच्चे से ज़्यादा जन्म देने से खून की नदी बहाना बेहतर है।
शाओयांग में कितने बच्चे अपहृत किए गए?
मेरे पास 20 के लिए बहुत पुख्ता सबूत हैं...
पर यह सिर्फ़ बहुत छोटा सा हिस्सा है।
ज़ेंग शॉनग्जे, तुम कितने साल की हो?
दस साल की।
वह मात्र दस साल की थी जब मैं उससे मिला।
फिर उसने मुझे ज़ेंग शॉनग्जे की फुटेज दिखाई।
ज़ेंग शॉनग्जे उम्र दस साल
उसने मुझे बताया कि ज़ेंग की एक जुड़वाँ बहन थी जिसे परिवार से दूर ले जाया गया।
वे बड़ी जुड़वाँ बहन को वन-चाइल्ड पॉलिसी के उल्लंघन के लिए दूर ले गए
और एक अनाथालय में उसे रखा।
परिवार को उसे वापस पाने के लिए शुल्क देने के लिए कहा गया।
उन्होंने शुल्क के बारे में क्या कहा?
उन्होंने पहले 500 डॉलर माँगे।
फिर उसे अगले दिन बढ़ाकर 800 डॉलर कर दिए और फिर 1,500 डॉलर।
हर गुज़रते दिन के साथ शुल्क बढ़ता गया।
शीघ्र ही वह एक अमेरिकी परिवार द्वारा गोद ले ली गई।
इस मामले में अमेरिकी परिवार भी पीड़ित है
क्योंकि राज्य द्वारा चलाए जा रहे अनाथालय ने
कहा कि बच्चे अनाथ थे
जबकि वास्तव में वे नहीं थे।
हाँग काँग में, पैन्ग ने एक पुस्तक लिखी
जिसका शीर्षक था द ऑरफंस ऑफ शाओ।
उसने जुड़वाँ बहन की तसवीर को कवर पर लगाया।
यह चीन में प्रकाशित नहीं हो सकी।
अमेरिका के नॉन प्रॉफ़िट संगठन की मदद से
एक अँग्रेजी संस्करण प्रकाशित हुआ।
चूँकि पैन्ग की रिपोर्ट साल 2011 में प्रकाशित हुई थी,
शाओयांग में परिवारों की दशा मूल रूप से वही है।
ज़िम्मेदार लोगों के लिए कोई जवाबदेही नहीं रही है।
मैं यहाँ आपकी जुड़वाँ बेटी को ढूँढ़ने में मदद करने के लिए आई हूँ।
- यह छोटी जुड़वाँ बेटी थी? - हाँ।
वह बड़ी हो गई है।
वह अब 16 साल की है।
अँग्रेजी।
अँ-ग्रे-जी।
शॉनग्जे ज़ेंग उम्र 16 साल
इतिहास। इ-ति-हा-स।
मेरे पापा ने मुझे बताया कि मेरी बिलकुल मेरे जैसी एक जुड़वाँ बहन है
जो अब अमेरिका में रहती है।
जब वह ले जाई गई, उसने बस चलना शुरू ही किया था।
मुझे जानना है कि उसके दत्तक माँ-पिता उसके साथ अच्छा बर्ताव करते हैं।
अमेरिका एक विकसित देश है, है न?
उसे नाश्ते के लिए शायद दूध और ब्रेड मिलता है।
उसका जीवन अवश्य वहाँ बहुत अच्छा होगा।
मुझे उम्मीद है कि एक दिन वह वापस आएगी
और अपने परिवार के साथ फिर से जुड़ जाएगी।
हम बसंत में चीनी नया साल साथ में मनाएंगे,
नदी में साथ-साथ मछलियाँ पकड़ेंगे,
जाड़ों में बर्फ़ के गोले से खेलेंगे।
हम एक जैसे कपड़े पहनेंगे, एक जैसे बाल बनाएँगे,
साथ स्कूल जाएँगे, साथ खाना खाएँगे...
और साथ घर वापस आएँगे।
मैंने लैन को अपनी आंट और लापता कज़िन की कहानी बताई।
उसने कहा कि शायद वह मदद करने में सक्षम हो सके।
आपकी बेटी कितनी बड़ी थी जब उसे ले जाया गया?
बीस दिन की।
यद्यपि हम केवल 20 दिन साथ थे,
मुझे उससे काफी जुड़ाव था और काफी टूट गई थी जब उसे छोड़ना पड़ा।
मैं आपके डीएनए का नमूना ले सकती हूँ
यह पता लगाने के लिए कि विदेश में कोई मिलान है।
उसकी उम्र के आधार पर, काफी ज़्यादा संभावना है...
गोद लेने वालों का आयु वर्ग क्या है जिन्हें आपने पाया?
सबसे बड़ा दत्तक जिसे हमने पाया
साल 1988 में पैदा हुआ था।
मेरा जन्म 1989 में हुआ था।
उस समय वन-चाइल्ड पॉलिसी बहुत सख़्त थी।
पहले मुझे आपके डीएनए का नमूना लेने दें।
प्लीज़ इसमें थूकें जब तक आपकी लार इस लाइन तक न आ जाए।
मैं बहुत आभारी रहूँगी अगर तुम उसे ढूँढ़ सको।
आपको इसके बजाय उसे धन्यवाद देना चाहिए।
मेरी आंट से मिलने के बाद,
लैन चीन की यात्रा करती रही,
परिवारों से डीएनए के नमूने इकट्ठे करते हुए
विदेश में रह रहे बच्चों के साथ मिलान करने के लिए।
एक चीज़ जो मुझे कचोटती रही कि हरेक जिससे हमने बात की
नीति के बारे में एक जैसी बातें कहीं।
वन-चाइल्ड पॉलिसी इतनी सख़्त थी।
- नीति अत्यधिक सख़्त थी। - नीति बहुत सख़्त थी।
तब वन-चाइल्ड पॉलिसी अविश्वसनीय रूप से सख़्त थी।
- हमारे पास कोई विकल्प नहीं था। - मेरे पास कोई विकल्प नहीं था।
हमारे पास सच में कोई विकल्प नहीं था।
तब, वाकई ऐसा कुछ नहीं था जो हम कर सकते थे।
जैसे ही मैंने बार-बार यह जवाब सुना,
"मेरे पास कोई विकल्प नहीं था,"
तो मुझे लगा कि आप चीन के किसी भी हिस्से में
किसी से भी पूछ सकते हैं कि उन्हें वन-चाइल्ड पॉलिसी ने कैसे प्रभावित किया,
और उनमें से सभी एक ही बात कहेंगे।
मेरे पास सच में कोई विकल्प नहीं था।
मेरे पास विकल्प ही क्या था?
मैं बहुत नाराज़ था, अपने खुद के परिवार से भी,
कि कुछ ज़्यादा कहा या किया नहीं गया था।
बेबसी की ऐसी साझा भावना थी।
इसने मुझे याद दिलाया, जब जीवन का हर बड़ा निर्णय
आपके लिए होता हो, आपके पूरे जीवन के लिए,
पर परिणामों के लिए जिम्मेदार महसूस करना मुश्किल है।
लॉन्ग लैन और ब्रायन ने डीएनए नमूनों का परीक्षण शुरू किया
जिन्हें वह चीन से लाई थी।
वे मेरी कज़िन को नहीं खोज सके, पर उन्हें एक मिलान मिला
अमेरिका में एक लड़की जिसका डीएनए चीन में एक परिवार से मैच हुआ।
यह उन सभी डीएनए की सूची है जो हमें मिली।
यह सब जेडमैच जेनेसिस डेटाबेस में आता है।
जिससे कि... और यह एक मुफ़्त डेटाबेस है
जो हमें डेटाबेस में हमारे डीएनए के
सभी डीएनए के साथ तुलना करने की अनुमति देता है।
मैं कर रहा था, लैन कुछ काम कर रही थी, और मैं बस देखते जा रहा था।
मैं हर मिलान को देख रहा था कि कोई मिलान था जो करीब से मिल जाए,
और हमें जन्म देने वाले परिवार से एक मिला और जिसका इस लड़की से मिलान हुआ।
और बेशक मैंने शीघ्र ही गोद लेने वालों से संपर्क किया,
उसे एक ई-मेल भेजा और उसे बताया,
कि अगर वह और जानकारी चाहती थी, तो हमें लिख सकती थी।
और फिर उसने हमें वापस लिखा और कहा, "मुझसे संपर्क करने के लिए धन्यवाद।
इस समय, मैं जन्म देने वाले परिवार के बारे में कोई जानकारी नहीं चाहती।
इस समय मुझे वाकई दिलचस्पी नहीं है।"
क्या आपने इस परिवार को बताया कि आपको उनकी बेटी मिल गई?
मैंने अभी नहीं बताया...
...मैंने लड़की के बारे में, गोद लेने वाले की प्रतिक्रिया के बारे में सोचा...
मेरे लिए उन्हें बताना मुश्किल है, यह ख़बर,
और मैं कल्पना कर सकती हूँ
कि यह उनके लिए बहुत निराशाजनक होगा
यह जानना कि उनकी बेटी को उनके बारे में जानने,
उनकी जानकारी लेने में दिलचस्पी भी नहीं है, पता है?
लैन ने मुझे बताया कि यह असल में बहुत सामान्य है
कि गोद लेने वाले उनके जन्म देने वाले परिवार से संपर्क नहीं चाहते।
इसमें वह बच्चे भी शामिल है जिन्हें हुनान राज्य से खोजा था
जिन्हें अपहृत किया गया और सरकार द्वारा अनाथालय भेजा गया।
कोई प्रतिक्रिया नहीं। यह बहुत निराशाजनक है।
जब मैंने इस स्थिति को अमेरिका के कुछ दत्तक माता-पिता के साथ साझा किया,
वे पूरी तरह से हैरान थे।
वे एक बार में यह सब स्वीकार नहीं कर सके...
और उन्होंने पूरी तरह से इंकार किया।
उन्हें ऐसा लगा कि जैसे उनके द्वारा बेटी को गोद लेने के कारण
उसे उसके जन्म-परिवार से अपहृत किया गया।
वे चिंतित भी थे
कि उनकी बेटी ज़बरदस्ती चीन वापस जा सकती है।
उन्हें डर था कि वे उसे खो देंगे।
और इसलिए उन्होंने जल्द ही हमसे संपर्क काट लिया।
मैं अच्छे से जानती हूँ कि मैं सब कुछ रात भर में नहीं बदल सकती,
पर मुझे उम्मीद है कि मेरे प्रयास अंतत सफल होंगे।
शायद दस या 20 सालों में...
एक दिन, जब बेटी बड़ी हो जाएगी
और स्थिति को महसूस करेगी, वह...
ठीक है।
आखिरकार वह अपने जन्म देने वाले माँ-पिता से मिलना चाहेगी।
शंघाई 692 किलोमीटर
यूटाह छोड़ने के बाद,
मैंने अपने बेटे के साथ चीन की एक और यात्रा करने का निर्णय लिया।
मैं उस जुड़वाँ लड़की की मदद करना चाहती थी जिसकी बहन अमेरिका में है।
मैं हाँग काँग में पत्रकार द्वारा लिखी पुस्तक भी लाई।
जबकि ज़ेंग और उसकी जुड़वाँ बहन का कोई डीएनए मिलान नहीं हुआ,
उसकी कहानी पहले ही सार्वजनिक हो चुकी थी।
एक अमेरिकी पत्रकार ने अमेरिका में उसकी जुड़वां बहन का पता लगा लिया।
मैंने खुद को पुस्तक के कवर पर देखने की उम्मीद होने नहीं की थी...
क्या तुम्हें इस पत्रकार से मिलने की याद है जब तुम छोटी थी?
नहीं, मैं मात्र दस साल की थी।
तुम्हारा नाम क्या है?
ज़ेंग शॉनग्जे।
- क्या तुम्हें अपनी बहन की याद आती है? - हाँ।
- क्या तुम उससे मिलना चाहती हो? - हाँ।
वन-चाइल्ड पॉलिसी वाकई...
यह चीज़ों को वाकई बहुत दूर ले गई।
इतने सारे बच्चों को ले जाया गया।
मुझे पता भी नहीं था कि क्या चल रहा था जब मैं छोटी थी,
पर हर बच्चा अपने माँ-पिता से अभिन्न रूप से जुड़ा है
और कोई भी अपने माँ-पिता से अलग होने का हकदार नहीं है।
जबकि अमेरिकी परिवार साक्षात्कार देना नहीं चाहते थे,
ज़ेंग और उसकी बहन सोशल मीडिया के द्वारा संपर्क में आईं।
मेरे पापा कहते हैं कि हम बिलकुल एक जैसी दिखती हैं,
पर मुझे नहीं लगता कि हम इतना ज़्यादा मिलते हैं।
देखो, इस तसवीर में उसकी आँखें...
अगर मैं अपने बालों को बीच से अलग करूँ, शायद हम एक जैसे दिखें।
क्या तुमने उससे पूछा कि उसकी चीन आने में दिलचस्पी है?
नहीं, मुझे नहीं लगता कि मेरे लिए उससे यह पूछना उचित था।
क्यों?
क्योंकि मैं चाहती थी कि वह पूरा समय ले,
इस बारे में सोचे और अपने बारे में निर्णय ले।
- क्या उसने तुम्हारे माँ-पापा से बात की है? - नहीं।
तुम्हें पता है कि अपनी वास्तविक पृष्ठभूमि के बारे में जानकर उसे कैसा लगा?
तुम इन चीज़ों पर कभी बात नहीं करतीं? क्या तुम्हें जानने की इच्छा नहीं होती?
मैंने उससे ये सवाल कभी नहीं पूछे...
मैं उस पर दबाव डालना नहीं चाहती,
और उसे पूरा समय देना चाहती हूँ, जितना वह चाहे।
क्या तुम्हें पता है कि वह कहाँ है?
- अमेरिका में। - तुम्हें पता है कि अमेरिका में कहाँ है?
मुझे नहीं पता।
मुझे नहीं पता क्यों, पर खुद को उससे यह पूछने के लिए तैयार नहीं कर सकी।
तुम्हें किस बात से डर लग रहा है?
शायद आज आपके मुझसे ये सवाल पूछने के बाद मैं उससे उनके बारे में पूछूंगी।
तुम्हें नहीं लगता कि इन चीज़ों के बारे में दोस्त बातें करते हैं?
तुमने कहा कि तुम इन सवालों को पूछने से डरती थीं?
तुम्हारी चिंताएँ क्या हैं?
तुम्हें डर है कि वह अचानक से नाराज़ होकर तुम्हें ब्लॉक कर सकती है?
कई साल पहले, एक भाई के होने के कारण मुझे शर्मिंदगी होती थी।
पर अब मैं खुद को भाग्यशाली समझती हूँ कि मेरे पास साथ बड़ा होने के लिए कोई था।
मैं अपने बेटे के लिए अपनी तरह एक भाई या बहन चाहती हूँ,
पर मैं चाहती हूँ कि यह निर्णय मेरा खुद का हो।
मैं उस विडंबना से त्रस्त हूँ कि मैंने एक देश छोड़ा
जहाँ सरकार ने महिलाओं को गर्भपात के लिए मज़बूर किया,
और मैं दूसरे देश चली गई, जहाँ सरकारें गर्भपात को प्रतिबंधित करती हैं।
सतह पर, वे विपरीत लगती हैं,
पर दोनों ही महिलाओं से उनके अपने शरीर का नियंत्रण ले रही हैं।
वन-चाइल्ड पॉलिसी 35 साल तक चली।
अब चीन में काम करने
और बुजुर्गों की देखभाल के लिए युवा लोग पर्याप्त मात्रा में नहीं हैं।
इसलिए, चीन एक नई परिवार नियोजन नीति शुरू कर रहा है।
राष्ट्रीय नीति सच में महान है।
हर परिवार को दो बच्चे पैदा करने की अनुमति है।
एक बहुत कम है, बस दो सही हैं।
युवाओं के भाई-बहन होंगे, तो बुजुर्गों की देखभाल की जाएगी।
मेरे पूरे गाँव में चित्रित निशानों को बदल दिया गया है।
वन-चाइल्ड पॉलिसी का हर निशान मिटा दिया गया है।
दो बच्चे सबसे बढ़िया हैं।
प्रवासी कलहंस की तरह, वे हर साल घर वापस आएँगे
लेकिन नीति क्या थी उसकी याद
कई लोगों के दिमाग में जीवित रहेगी, जो इससे गुज़रे।
अगर वन-चाइल्ड पॉलिसी की ये यादें कमज़ोर पड़ जाएँ,
तो केवल प्रचार बचा रहेगा।
वाकई कितनी महान राष्ट्रीय नीति है।
हर परिवार के लिए दो बच्चों की अनुमति है!
युवा के पास भाई-बहन होगा, तो बुजुर्गों की देखभाल होती रहेगी।
शानदार लग रहा है, हम गर्व से मुस्कराते हैं!
पूरा चीनी दल जिन्होंने इस फिल्म में काम किया
वन-चाइल्ड पॉलिसी के तहत पैदा हुए थे।
यह फिल्म हमारी पीढ़ी और भावी पीढ़ी को समर्पित है।